Diari Oficial de la Generalitat Valenciana


Sumari del DOGV 3412, del 14-01-1999 (1998/11558)

Informació pública de l'aprovació del Projecte Tècnic d'Emmallat i Millora de la Xarxa de Proveïment d'Aigua 1998. Expedient 50/1998.
-------------------------------------------------------------------------------------------------------------------------------------

### Dades del document

Número de DOGV
:   3412

Data del DOGV
:   14-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/11224


Organisme emissor
:   Ajuntament de Sagunt

Tipus de document
:   Anunci

Informació pública de l'aprovació del Projecte Tècnic d'Emmallat i Millora de la Xarxa de Proveïment d'Aigua 1998. Expedient 50/1998. [1998/M11124]
  
La Comissió de Govern, en sessió ordinària celebrada el dia 12 de novembre de 1998, va adoptar entre altres, el següent acord:
  
Aprovació del Projecte Tècnic d'Emmallat i Millora de la Xarxa de Proveïment d'Aigua 1998. Expedient 50/1998.
  
Vist que els serveis tècnics municipals de l'Oficina Tècnica d'Obres remeten el projecte referent a l'emmallat i millora de la xarxa de proveïment d'aigua 1998, de data 23 d'octubre de 1998, i un pressupost per a coneixement de l'administració (PCA) de 72.670.755 pessetes.
  
Atés que l'article 53, paràgraf últim, de la Llei Reguladora de l'Activitat Urbanística de la Generalitat Valenciana, estableix que quan es tracte d'un projecte d'obra pública per a la mera reparació, renovació o introducció de millores ordinàries en obres o serveis ja existents, sense alterar la destinació urbanística del sòl, serà innecessària l'exposició al públic per a la seua aprovació administrativa.
  
Atés que l'article 34 de l'esmentada llei estableix que tota obra pública d'urbanització exigeix l'elaboració d'un projecte d'urbanització, la seua aprovació administrativa i la prèvia publicació d'aquesta en el Diari Oficial de la Generalitat Valenciana.
  
Atés que mitjançant la Resolució de l'Alcaldia de data 10 d'abril de 1997, es delegava en la Comissió de Govern l'aprovació dels projectes d'urbanització.
  
A la vista de tot el que s'ha exposat, la Comissió de Govern, amb el dictamen favorable de la Comissió d'Urbanisme, Inversions i Manteniment, la Comissió de Govern, per unanimitat acorda:
  
Primer
  
Aprovar el Projecte d'Emmallat i Millora de la Xarxa de Proveïment d'Aigua 1998, redactat pels serveis tècnics municipals en data 23 d'octubre de 1998 i un pressupost per a coneixement de l'administració (PCA) de 66.080.554 pessetes.
  
Segon
  
Publicar el present acord en el Diari Oficial de la Generalitat Valenciana, tal com estableix l'article 34 de l'esmentada llei.
  
Cosa que es publica per a general coneixement i efecte, a reserva dels termes que resulten de l'aprovació de l'acta corresponent i s'avisa que contra el present acord, que posa fi a la via administrativa, podrà interposar recurs contenciós administratiu, davant la sala d'aquest ordre jurisdiccional del Tribunal Superior de Justícia de la Comunitat Valenciana, en el termini de dos mesos, comptats des del dia següent a la publicació del present acord, sense perjudici que puga interposar qualsevol altre que estime procedent.
  
Amb caràcter previ a la interposició del recurs contenciós administratiu, haurà de realitzar la comunicació a l'òrgan administratiu autor de l'acte, segons disposa l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.